**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Poskytovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ DOHODA O POSKYTOVANÍ SLUŽIEB**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2024

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Milan Donoval, podpredseda predstavenstva a Mgr. Gabriela Dikošová, člen predstavenstva - CFO, kontaktná osoba pre technické veci: [doplniť], telefón: + 421 (0)2 5950 [doplniť], e-mail: [doplniť], kontaktná osoba pre zmluvné veci: Mgr. Eva Krokker Boleková, telefón: +421 (0)2 5950 1129, e-mail: krokker.bolekova.eva@dpb.sk (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva Slovenskej republiky, so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poskytovateľ**”) na druhej strane.

**Vzhľadom k tomu, že:**

1. Objednávateľ má záujem o poskytovanie Služby – poskytovanie komplexnej starostlivosti o automaty na predaj cestovných lístkov pre mestskú hromadnú dopravu v Bratislave, za účelom čoho realizoval zákazku podľa internej smernice ER 97/2017 o obstarávaní v podmienkach DPB, a.s. označenú interným číslom CP 38/2024 na predmet zákazky „**Komplexná starostlivosť o automaty na predaj cestovných lístkov**“; a
2. Poskytovateľ je úspešným uchádzačom verejného obstarávania na predmet zákazky č. CP 38/2024 „**Komplexná starostlivosť o automaty na predaj cestovných lístkov**“; a
3. Zmluvné strany majú záujem upraviť si vzájomné práva a povinnosti súvisiace s poskytovaním Služby;

**DOHODLO SA NASLEDOVNÉ:**

## Definície a interpretácia zmluvných ustanovení

* 1. Pokiaľ nebude ďalej uvedené inak, výrazy použité v Zmluve s veľkými začiatočnými písmenami budú mať nasledovný význam:
1. **Aplikácia Backoffice** znamená aplikáciu pre správu tržieb, štatistiky predaja, evidenciu predajných automatov a monitorovanie servisných zásahov prístupnú cez webové rozhranie pre predajné automaty, ktorých technické vybavenie umožňuje vytvorenie a udržiavanie takejto aplikácie, pričom táto aplikácia musí byť kompatibilná s vytvorenou a používanou aplikáciou Backoffice pre nové modernizované predajné automaty v rámci projektu Objednávateľa – Upgrade automatov na predaj cestovných lístkov, a/alebo Poskytovateľ musí prebrať a nahradiť systém Backoffice v modernizovaných automatoch vrátane všetkých jeho funkcionalít, rozsah a podrobná špecifikácia aplikácie je bližšie špecifikovaná v článku 2 PREDMET ZMLUVY, v článku 4 PODMIENKY POSKYTOVANIA SLUŽBY a v Prílohe 1 Zmluvy– Špecifikácia predmetu zákazky, ktorá tvorí neoddeliteľnú súčasť Zmluvy (ďalej len „**Príloha 1 Zmluvy**“); pre vylúčenie akýchkoľvek pochybností sa uvádza, že Aplikácia Backoffice predstavuje dielo v zmysle Autorského zákona a podmienky jej použitia upravuje Licencia;
2. **Autorský zákon** znamená zákon č. 185/2025 Z. z. Autorský zákon v znení neskorších predpisov;
3. **Služba** znamená zabezpečenie prevádzky a funkčnosti automatov na predaj cestovných lístkov – poskytovanie komplexnej starostlivosti o 300 ks automatov na predaj cestovných lístkov pre mestskú hromadnú dopravu v Bratislave zabezpečovanú Objednávateľom, pričom 220 ks automatov je v pôvodnom stave a 80 ks modernizovaných automatov AVJG, ktorá zahŕňa služby prevádzky, opráv, predaja, platieb, kontroly, zvozu hotovosti, štatistických vykazovaní a súvisiacich služieb komplexnej starostlivosti o automaty na predaj cestovných lístkov; rozsah poskytovanej Služby je bližšie špecifikovaný v článku 2 PREDMET ZMLUVY, v článku 4 PODMIENKY POSKYTOVANIA SLUŽBY a v Prílohe 1 Zmluvy, ktorá tvorí neoddeliteľnú súčasť Zmluvy;
4. **Licencia** znamená licencia, ktorú podľa podmienok upravených v článku 10 Zmluvy Poskytovateľ udeľuje Objednávateľovi na všetky spôsoby použitia Aplikácie Backoffice, ktoré vyplývajú zo Zmluvy a ustanovení Autorského zákona a súhlas Poskytovateľa na akékoľvek ďalšie nakladanie s Aplikáciou Backoffice spôsobom, ktorý neodporuje Autorskému zákonu;
5. **Miesto plnenia** znamená územie mesta Bratislavy, konkrétne miesto plnenia bude uvedené v jednotlivých objednávkach vystavených podľa článku 2 bodu 2.2 Zmluvy;
6. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
7. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
8. **Odplata** znamená odplata za poskytované Služby a podľa článku 3 Zmluvy stanovená na základe cien podľa Prílohy 2 Zmluvy - Ceny , ktorá tvorí neoddeliteľnú súčasť Zmluvy (ďalej len „**Príloha 2 Zmluvy**“);
9. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
10. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
11. **Subdodávateľ** znamená fyzická alebo právnická osoba uvedená v zmluve uzatvorenej medzi Poskytovateľom a Subdodávateľom, ktorá je poverená poskytovaním časti Služby, pričom zoznam Subdodávateľov je uvedený v Prílohe 3 Zmluvy – Zoznam Subdodávateľov;
12. **Zákon o verejnom obstarávaní** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov;
13. **Zmluvná strana** znamená Objednávateľ a/alebo Poskytovateľ.
	1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
14. **PREDMET ZMLUVY**
15. Predmetom Zmluvy je záväzok:
16. Poskytovateľa poskytovať pre Objednávateľa Služby;
17. Objednávateľa zaplatiť Poskytovateľovi Odplatu za poskytnuté Služby,

a to za podmienok stanovených Zmluvou

1. Služba bude poskytovaná podľa potrieb Objednávateľa na základe čiastkových objednávok, v ktorých Objednávateľ určí rozsah poskytovania Služby, miesto poskytovania Služby a lehotu poskytovania Služby. Čiastková objednávka sa doručením považuje za potvrdenú Poskytovateľom a je podkladom pre fakturáciu Odplaty za poskytnuté Služby. Potvrdená Objednávka je záväzná a Zmluvné strany sú ňou viazané. Poskytovateľ sa zväzuje poskytovať Služby na základe čiastkovej objednávky, vo vlastnom mene, na vlastnú zodpovednosť a za podmienok dojednaných v Zmluve.
2. Poskytovateľ sa zaväzuje zabezpečiť pre Objednávateľa Službu v zmysle požiadaviek podľa Prílohy 1 Zmluvy a podľa článku 4 Zmluvy v súlade s účelom Zmluvy, t.j. tak, aby bola plne zabezpečená prevádzka a funkčnosť automatov na predaj cestovných lístkov, vrátane povinnosti zabezpečiť údržbu a servis automatov, obsluhu automatov a zber a spracovanie dát z predajných automatov, a to v termíne od 01.01.2025, pričom Objednávateľ si vyhradzuje právo upraviť termín začiatku poskytovania Služby na neskorší termín, o čom Poskytovateľa písomne vopred upovedomí.
3. Objednávateľ sa za poskytnuté Služby zaväzuje zaplatiť Poskytovateľovi Odplatu vo výške a za podmienok dojednaných v článku 3 Zmluvy.
4. Obchodovateľný finančný objem počas účinnosti Zmluvy je v celkovej výške [doplniť] EUR (slovom: [doplniť] eur) bez DPH. Uvedený finančný objem je predpokladaný a Objednávateľ nie je povinný ho vyčerpať.
5. Objednávateľ sa zaväzuje spolupôsobiť pri plnení záväzku Poskytovateľa týkajúceho sa predmetu Zmluvy.
6. Zmluvné strany sa dohodli, že Poskytovateľ je povinný poskytovať Službu vo vlastnom mene, na vlastnú zodpovednosť a na vlastné nebezpečenstvo, podľa pokynov Objednávateľa, v rozsahu a spôsobom uvedeným v Objednávke, podľa tejto Zmluvy, v súlade s príslušnými technickými normami STN a EN, v súlade s príslušnými platnými a účinnými právnymi predpismi, s odbornou starostlivosťou a za účelom dosiahnutia vysokej kvality a dlhej životnosti poskytnutej Služby.
7. **ODPLATA A PLATOBNÉ PODMIENKY**
8. Odplata je stanovená v súlade so zákonom č. 18/1996 Z. z. o cenách v znení neskorších predpisov a je konečná, bez možnosti doúčtovania ďalších nákladov, pričom zahŕňa aj náklady na dopravu, , náklady na udelenie licencie v zmysle tejto Zmluvy, náklady na Aplikáciu Backoffice, náklady na náhradné diely pre opravu a servis automatov na predaj cestovných lístkov a zaškolenie zamestnancov Objednávateľa. Pri DPH sa bude postupovať podľa osobitných predpisov. Cena uvedená v Prílohe 2 Zmluvy je počas účinnosti Zmluvy nemenná smerom nahor s výnimkou uvedenou v tomto článku bod 3.7 Zmluvy.
9. Právo Poskytovateľa na zaplatenie Odplaty vzniká riadnym poskytnutím Služby podľa článku 4 Zmluvy na základ príslušnej objednávky podľa článku 2 bod 2.2 Zmluvy. Za poskytnutie Služieb Poskytovateľ vystaví Objednávateľovi faktúru na zaplatenie Odplaty za skutočne poskytnuté Služby, t. j. na základe odsúhlasného a potvrdeného súpisu vykonaných úkonov zo strany Objednávateľa, ktorý je podkladom pre fakturáciu.
10. Poskytovateľ vystaví Objednávateľovi faktúru na zaplatenie Odplaty na základe objednávky podľa článku 2 bodu 2.2 Zmluvy a na základe odsúhlasného a potvrdeného súpisu vykonaných úkonov zo strany Objednávateľa a doručí ju Objednávateľovi najneskôr do 15 (pätnásteho) dňa nasledujúceho mesiaca po mesiaci, v ktorom bola Služba poskytovaná Poskytovateľom.
11. Faktúra musí obsahovať všetky náležitosti daňového a účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti daňového dokladu podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo zmluvy, pod ktorou je zmluva evidovaná u Objednávateľa, číslo objednávky, ku ktorej sa faktúra vzťahuje a súpis vykonaných úkonov. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť momentom doručenia opravenej faktúry Objednávateľovi.
12. Faktúra je splatná do **60 (šesťdesiat) dní** odo dňa doručenia faktúry. Ak deň splatnosti faktúry pripadne na sobotu, nedeľu alebo sviatok, splatnosť takejto sa posúva na najbližší Pracovný deň.
13. Zaplatením faktúry sa rozumie deň odpísania fakturovanej sumy z účtu Objednávateľa.
14. V prípade ak príde k predĺženiu trvania Zmluvy nad rámec doby podľa článku 12 bodu 12.1 Zmluvy, Poskytovateľ sa zaväzuje garantovať ceny uvedené v Prílohe 1 Zmluvy po dobu 8 (ôsmich) rokov, pričom má Poskytovateľ právo od 3. (tretieho) roku účinnosti Zmluvy požiadať o úpravu výšky cien uvedených v Prílohe 1 Zmluvy, a to podľa miery inflácie oficiálne vyhlásenej Štatistickým úradom Slovenskej republiky, ktorá je vyjadrená prírastkom priemerného ročného indexu spotrebiteľských cien v porovnaní s predchádzajúcim kalendárnym rokom, najviac však o 3 %. Toto môže Poskytovateľ písomne uplatniť u Objednávateľa v termíne do 31.03. kalendárneho roka, pre ktorý sa majú garantované ceny upraviť, inak jeho právo zanikne.
15. **PODMIENKY POSKYTOVANIA SLUŽBY**
16. Poskytovateľ je povinný poskytovať pre Objednávateľa Službu tak, aby bola plne zabezpečená prevádzka a funkčnosť automatov na predaj cestovných lístkov, vrátane povinnosti zabezpečiť údržbu a servis automatov, obsluhu automatov a zber a spracovanie dát z predajných automatov, a to v termíne podľa článku 2 bod 2.3 Zmluvy. Pre vylúčenie akýchkoľvek pochybností Zmluvné strany zhodne vyhlasujú a podpisom Zmluvy potvrdzujú, že účelom tejto Zmluvy a povinnosti Poskytovateľa podľa článku 2 bod 2.2 Zmluvy a podľa tohto bodu Zmluvy je, aby boli automaty na predaj cestovných lístkov k termínu začatia poskytovania Služby plne funkčné, umožňovali predaj a výdaj cestovných lístkov, aby nebola žiadnym spôsobom znefunkčnená alebo obmedzená ich prevádzka, obsluha, zber a spracovanie dát z predajných automatov. V opačnom prípade to bude Objednávateľ považovať za podstatné porušenie Zmluvy a bude oprávnený uplatňovať si zmluvnú pokutu podľa článku 6 bod 6.1 Zmluvy.
17. Poskytovateľ je povinný odstraňovať poruchy na predajných automatoch v dňoch Pondelok až Piatok od 06.00 do 21.30 hod. a v Sobotu až Nedeľu a sviatok od 07:00 až 19:30 hod., pričom sa Poskytovateľ zaväzuje odstraňovať poruchy nahlásené v čase od 05:00 do 20:00 hod. a poruchy v dôsledku násilného poškodenia automatov v čase od 21.30 do 06:00 hod (tzv. Nočná pohotovosť) bezodkladne, najneskôr do 5 (piatich) hodín od nahlásenia.
18. Poskytovateľ sa zaväzuje pre Objednávateľa vykonávať obsluhu predajných automatov na cestovné lístky a zber a spracovanie dát predajných automatov na cestovné lístky v rozsahu uvedenom v Prílohe 1 Zmluvy a komplexnú starostlivosť o posterminály vrátane uzatvorenia servisnej zmluvy so súčasnými alebo novými dodávateľmi týchto posterminálov s aktualizáciou komunikačných protokolov a platných bankových štandardov pre akceptáciu kariet (Visa, Mastercard a pod.) platných v Slovenskej republike v rámci poskytovania Služby.
19. Poskytovateľ sa zaväzuje  poskytnúť Objednávateľovi Aplikáciu Backoffice pre správu tržieb, štatistiky predaja, evidenciu predajných automatov a monitorovanie servisných zásahov pre predajné automaty, ktorých technické vybavenie umožňuje vytvorenie a udržiavanie takejto aplikácie, ktorá bude prístupná cez webové rozhranie podľa požiadaviek Objednávateľa uvedených v Prílohe 1 Zmluvy.
20. Súčasťou Aplikácie Backoffice je poskytnutie dostatočných oprávnení a majetkových práv pre Objednávateľa ako napr. zdrojových kódov, licencií, technických riešení tak, aby boli umožnené modifikácie Hardwaru a upgrade Softwaru, a to najmä v oblastiach:
21. spolupráce Poskytovateľa s novým poskytovateľom podpory a údržby Softwaru a Hardwaru;
22. prevádzky počas celého životného cyklu predajného automatu;
23. riadeného ukončovania prevádzky Softwaru;
24. migrácie dát do nového Softwaru;
25. spolupráce Poskytovateľa s dodávateľom nového Softwaru.
26. Povinnosťou Poskytovateľa je zabezpečiť plnú kompatibilitu poskytovaných Služieb v rámci predajných systémov IDS BK a umožniť ich plné zúčtovanie v rámci týchto systémov. Aplikácia Backoffice musí spĺňať technické a prevádzkové štandardy IDS BK platné v čase prekladania ponuky v rámci zadávania zákazky. Poskytovateľ sa zaväzuje umožniť tretím stranám integráciu s Aplikáciou Backoffice a poskytnúť nevyhnutnú súčinnosť týkajúcu sa integrácie predajných automatov s informačným systémom Objednávateľa a informačnými systémami tretích osôb.
27. Poskytovateľ sa zaväzuje realizovať činnosti súvisiace s poskytovaním Služby na svoje náklady a na vlastné nebezpečenstvo, za podmienok dohodnutých v Zmluve a v rozsahu podľa článku 2 bod 2.2 Zmluvy.
28. Poskytovateľ je povinný činnosti súvisiace s poskytovaním Služby zrealizovať a odovzdať v zmysle všetkých právnych predpisov, platných STN a v požadovanom rozsahu a kvalite podľa tejto Zmluvy.
29. Poskytovateľ sa zaväzuje pri poskytovaní Služby dodržiavať všetky technické normy platné pre túto činnosť na území Slovenskej republiky.
30. Poskytovateľ je zodpovedný za presnosť, správnosť, pravdivosť a úplnosť všetkých informácií poskytovaných Objednávateľovi.
31. Poskytovateľ sa zaväzuje umožniť tretím stranám integráciu so Softwarom automatov a poskytnúť nevyhnutnú súčinnosť týkajúcu sa integrácie automatov s informačným systémom Objednávateľa a informačnými systémami tretích strán.
32. Poskytovateľ je povinný vykonať zaškolenie zamestnancov Objednávateľa k vykonávaniu všetkých servisných úkonov pre predajné automaty a poskytne plnú súčinnosť k odovzdaniu informácií o poskytovaní služby v rozsahu podľa Zmluvy a požiadaviek Objednávateľa.
33. Poskytovateľ sa zaväzuje počas trvania Zmluvy a počas záručnej doby poskytnúť Objednávateľovi potrebnú súčinnosť.
34. Poskytovateľ sa zaväzuje poskytnúť Objednávateľovi a tretej strane – zhotoviteľovi, ktorý na základe osobitnej zmluvy vykonal moderznizáciu automatov na predaj cestovných lístkov AVJG, plnú súčinnosť, ktorá je nevyhnutná pre riadnu funkčnosť a prevádzku predmetných automatov a tak, aby mohla byť vykonávaná komplexná staroslitovať o autoamty na predaj cestonvých lístkov.
35. Počas poskytovania Služby sa Objednávateľ zaväzuje poskytnúť Poskytovateľovi potrebnú súčinnosť.
36. Objednávateľ si vyhradzuje právo počas trvania Zmluvy určovať rozsah objednaných Služieb. Objednávateľ je oprávnený vykonávať časti Služby aj vlastnými kapacitmi alebo prostredníctvom tretej osoby, a to bez akejkoľvek náhrady voči Poskytovateľovi.
37. **ZODPOVEDNOSŤ ZA VADY, ZÁRUKA A ZÁRUČNÁ DOBA**
	1. Poskytovateľ poskytuje na poskytnuté Služby záruku 6 (šesť) mesiacov, pričom záručná doba začína plynúť odo dňa riadneho poskytnutia Služby bez vád podľa článku 4 Zmluvy a v zmysle súpisu vykonaných úkonov.
	2. Záručná doba sa predlžuje o dobu odo dňa oznámenia reklamácie po deň odstránenia vád poskytnutej Služby.
	3. Poskytovateľ ručí za to, že výsledok poskytnutej Služby bude mať počas celej záručnej doby vlastnosti dohodnuté podľa Zmluvy, zodpovedajúce právnym a technickým normám a predpisom, že bude bez vád, ktoré by rušili alebo znižovali hodnotu alebo schopnosť jeho používania k určeným účelom. Poskytovateľ sa zaväzuje počas celej záručnej doby poskytnúť Objednávateľovi bezodkladnú a bezodplatnú opravu a výmenu náhradných dielov predajných automatov na cestovné lístky.
	4. Výsledok poskytnutej Služby má vady, ak nezodpovedá požadovanej kvalite alebo nezodpovedá požadovanému rozsahu.
	5. Poskytovateľ zodpovedá aj za skryté vady poskytnutej Služby, ktoré Objednávateľ zistil po poskytnutí Služby. Objednávateľ je Poskytovateľovi povinný písomne oznámiť vadu poskytnutej Služby bezodkladne po tom, čo ju zistil. V prípade, že sa preukáže zodpovednosť Poskytovateľa za skryté vady počas záručnej doby, je Poskytovateľ povinný v súlade s § 373 a nasl. Obchodného zákonníka nahradiť Objednávateľovi aj prípadnú, z takéhoto titulu vzniknutú škodu.
	6. Poskytovateľ nezodpovedá za chyby spôsobené dodržaním nevhodných pokynov zo strany Objednávateľa, ak na nevhodnosť týchto pokynov Poskytovateľ Objednávateľa písomne upozornil a Objednávateľ na ich dodržaní aj napriek tomu trval.
	7. Objednávateľ bez zbytočného odkladu písomne oznámi Poskytovateľovi vady poskytnutej Služby na Helpdesk uvedený v článku 4 bod 4.7 Zmluvy alebo prostredníctvom e-mailu kontaktnej osoby pre veci technické uvedenej v záhlaví tejto Zmluvy, ktoré sa vyskytli v rámci záručnej doby. V oznámení musí Objednávateľ chyby popísať a uviesť ako sa prejavujú. K oznámeniu prípadne doloží dôkazné prostriedky, ktoré umožnia overiť oprávnenosť Objednávateľovho nároku. Poskytovateľ je povinný odstrániť vady poskytnutej služby v čase od 05:00 hod. do 20:00 hod. bezodkladne, najneskôr do 5 (piatich) hodín od oznámenia vady poskytnutej Služby zo strany Objednávateľa.
	8. Pokiaľ Poskytovateľ nesplní svoju povinnosť odstrániť vady v lehote stanovenej podľa tohto článku bod 5.7 Zmluvy, je Objednávateľ oprávnený tieto vady sám alebo pomocou tretej osoby odstrániť a Poskytovateľ je povinný uhradiť náklady na odstránenie vád. Takýmto postupom Objednávateľa alebo inej oprávnenej osoby nie je dotknutá záruka poskytnutá Poskytovateľom.
	9. Zodpovednosť za vady sa ďalej spravuje príslušnými ustanoveniami Obchodného zákonníka.
38. **SANKCIE**
39. V prípade porušenia povinnosti Poskytovateľa podľa článku 2 bod 2.3 a článku 4 bod 4.1 Zmluvy, je Objednávateľ oprávnený uplatňovať si zmluvnú pokutu vo výške 150 EUR (stopäťdesiat eur) za každý deň omeškania a za každý automat na predaj cestovných lístkov, ktorého sa bude porušenie povinnosti týkať. Uplatnením zmluvnej pokuty nie je dotknuté právo Objednávateľa na náhradu škody.
40. V prípade nesplnenia povinností Poskytovateľa uvedených v článku 4 bod 4.2 až 4.14 Zmluvy, je Objednávateľ oprávnený uplatňovať si zmluvnú pokutu vo výške 150 EUR (stopäťdesiat eur) za každý deň omeškania. Uplatnením zmluvnej pokuty nie je dotknuté právo Objednávateľa na náhradu škody. Uplatnením zmluvnej pokuty nie je dotknuté právo Objednávateľa uplatňovať si zmluvnú pokutu súbežne a/alebo opakovane za každé jednotlivé porušenie.
41. V prípade omeškania Poskytovateľa s odstraňovaním vád v záručnej dobe podľa článku 5 bod 5.2 Zmluvy, je Objednávateľ oprávnený uplatňovať si zmluvnú pokutu vo výške 150 EUR (stopäťdesiat eur) za každý deň omeškania. Uplatnením zmluvnej pokuty nie je dotknuté právo Objednávateľa na náhradu škody.
42. V prípade porušenia akejkoľvek povinnosti Poskytovateľa podľa článku 10 Zmluvy, je Objednávateľ oprávnený uplatňovať si zmluvnú pokutu vo výške 50 000 EUR (päťdesiattisíc eur), a to aj opakovane za jednotlivé porušenie.
43. V prípade porušenia ktorejkoľvek z povinností týkajúcej sa Subdodávateľov alebo ich zmeny (napr. neoznámenie zmeny Subdodávateľa, nepredloženie dokladov preukazujúcich splnenie podmienok účasti podľa § 41 ods.1 písm. b) Zákona o verejnom obstarávaní alebo využitie Subdodávateľa, ktorý nespĺňa podmienky podľa § 41 ods.1 písm. b) Zákona o verejnom obstarávaní alebo povinnosť podľa § 11 ods. 1 Zákona o verejnom obstarávaní v prípade Subdodávateľa, ktorý má povinnosť zapisovať sa do Registra partnerov verejného sektora, má Objednávateľ právo:
	1. požadovať od Poskytovateľa uhradenie zmluvnej pokuty vo výške 10 000,00 EUR (slovom: desaťtisíc eur), a to za každé porušenie ktorejkoľvek z vyššie uvedených povinností ako aj povinnosti uvedených v článku 8 Zmluvy, a to aj opakovane; a zároveň;
	2. odmietnuť plnenie vykonané Subdodávateľom Poskytovateľa, ktorý nebol písomne schválený Objednávateľom podľa článku 8 bod 8.2 Zmluvy.
44. Poskytovateľ sa zaväzuje zaplatiť Objednávateľovi zmluvnú pokutu podľa tohto článku bod 6.1 až 6.5 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Poskytovateľ uhradiť Objednávateľovi bezodkladne po výzve Objednávateľa, najneskôr do 10 pracovných dní odo dňa doručenia výzvy Objednávateľa.
45. Poskytovateľ je oprávnený uplatňovať si úrok z omeškania vo výške 0,022 % z nezaplatenej fakturovanej sumy za každý deň omeškania, ak je Objednávateľ v omeškaní s úhradou Odplaty.
46. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
47. Objednávateľ si v prípade nároku na zaplatenie zmluvnej pokuty a/alebo náhradu škody môže škodu odpočítať z čiastky splatnej v prospech Poskytovateľa.
48. **VYHLÁSENIA A ZÁRUKY**
49. Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom:
50. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu
a vykonávať práva a povinnosti v nej upravené;
51. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na poskytovanie Služby, a riadne plní všetky povinnosti, porušenie ktorých by mohlo viesť k jeho zrušeniu;
52. uzatvorenie alebo plnenie Zmluvy Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
53. má všetky potrebné právomoci a oprávnenia na poskytovanie Služby a poskytnutie licencie a riadne plní všetky povinnosti, porušenie ktorých by mohlo viesť k jeho zrušeniu;
54. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a
55. je zapísaný v Registri partnerov verejného sektora, pokiaľ sa na neho takáto povinnosť vzťahuje.
56. Poskytovateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Poskytovateľa uvedené v tomto článku, v bodoch 7.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
57. Porušenie povinnosti Poskytovateľa spôsobené nepravdivosťou alebo neúplnosťou niektorého z vyhlásení uvedených v tomto článku bod 7.1 Zmluvy sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy.
58. Pokiaľ sa preukáže, že ktorékoľvek z vyhlásení Poskytovateľa uvedených v tomto článku bode 7.1 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Poskytovateľa, zaväzuje sa Poskytovateľ nahradiť škodu, ktorá vznikne Objednávateľa v dôsledku skutočností, ktoré sú obsahom tohto vyhlásenia. Právo Objednávateľa na odstúpenie od Zmluvy tým nie je dotknuté.
59. Objednávateľ vyhlasuje a ubezpečuje Poskytovateľa, že ku dňu podpisu Zmluvy Objednávateľom:
60. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
61. osoby konajúce za Poskytovateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
62. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na prijatie výsledkov poskytovanej Služby s poskytnutím licencie a riadne plní všetky povinnosti, porušenie ktorých by mohlo viesť k jeho zrušeniu.
63. Zmluvné strany vyhlasujú, že všetky vyhlásenia uvedené v tomto článku Zmluvy sú pravdivé a úplné a zaväzujú sa konať tak, aby riadne plnili všetky povinnosti pre nich z týchto vyhlásení vyplývajúce, a aby nenastala žiadna negatívna okolnosť predpokladaná ustanoveniami týchto vyhlásení.
64. Zmluvné strany sa zaväzujú vzájomne sa písomne informovať o akýchkoľvek a všetkých skutočnostiach, ktoré sú výsledkom ich vlastného poznania alebo o ktorých sa dozvedeli od tretej osoby, ktoré nasvedčujú tomu, že došlo, resp. v budúcnosti nepochybne dôjde k niektorej z nepriaznivých okolností predpokladaných ustanoveniami tohto článku Zmluvy, a to v lehote 5 (piatich) Pracovných dní odo dňa, kedy k takejto skutočnosti na strane ktorejkoľvek Zmluvnej strany došlo, resp. od kedy sa ktorákoľvek Zmluvná strana o takejto skutočnosti na jej strane dozvedela alebo sa pri vynaložení odbornej starostlivosti mala dozvedieť, a to podľa toho, ktorý z týchto dní nastane skôr.
65. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
66. **SUBDODÁVATELIA**
67. Poskytovateľ nesmie poveriť poskytovaním Služby ako celku iný subjekt. Poskytovaním časti Služby je Poskytovateľ oprávnený poveriť Subdodávateľa.
68. Každá zmluva, na základe ktorej Poskytovateľ poverí tretiu stranu poskytovaním časti Služby sa považuje za zmluvu so Subdodávateľom. Poskytovateľ je pred uzatvorením zmluvy so Subdodávateľom, ktorý nie je uvedený v Prílohe 3 Zmluvy, povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Poskytovateľ povinný uviesť časť Služby, ktorú má vykonať Subdodávateľ a presnú identifikáciu Subdodávateľa. Objednávateľ písomne upovedomí Poskytovateľa o svojom rozhodnutí v lehote do 5 (piatich) Pracovných dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
69. Poskytovateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Poskytovateľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Poskytovateľa žiadneho z jeho záväzkov vyplývajúcich zo Zmluvy.
70. Ak Objednávateľ zistí, že Subdodávateľ nie je schopný plniť si svoje záväzky, môže od Poskytovateľa okamžite požadovať náhradu za tohto Subdodávateľa alebo aby Poskytovateľ sám začal poskytovať časť Služby vykonávané týmto Subdodávateľom.
71. Časť Služby, ktorej poskytnutím poveril Poskytovateľ na základe zmluvného vzťahu Subdodávateľa, nesmie byť zverená Subdodávateľom tretej osobe.
72. Každé poverenie tretej strany poskytovaním časti Služby a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Poskytovateľ je oprávnený zmeniť Subdodávateľov len postupom v súlade so Zmluvou, t.j. písomným dodatkom k Zmluve.
73. **KOMUNIKÁCIA MEDZI ZMLUVNÝMI STRANAMI**
	1. Akákoľvek komunikácia medzi Zmluvnými stranami v súvislosti so Zmluvou bude vykonávaná prostredníctvom listu, e-mailu alebo telefonického spojenia a bude zaslaná na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Korešpondencia súvisiaca so Zmluvou sa bude považovať za doručenú:.
74. v deň doručenia zásielky, ak bola zásielka doručená osobne, poštou alebo kuriérskou službou; alebo
75. piaty (5) pracovný deň nasledujúci po dni podania zásielky na poštovú prepravu, ak bola zásielka poslaná poštou alebo v deň doručenia zásielky, podľa toho čo nastane skôr; alebo
76. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
	1. Zmeny identifikačných údajov sú si Zmluvné strany povinné oznámiť do 5 kalendárnych dní od realizácie týchto zmien.
77. **UDELENIE LICENCIE**
	1. Poskytovateľ priamo Zmluvou udeľuje Objednávateľovi v súlade s § 65 a nasl. Autorského zákona licenciu na použitie Aplikácie Backoffice a jeho Softwaru. Poskytovateľ udeľuje licenciu Objednávateľovi v rozsahu práva Software meniť, spojovať s iným Softwarom, rozmnožovať a ďalej distribuovať, práva umožniť tretím stranám integráciu so Softwarom.
	2. Poskytovateľ sa zaväzuje poskytnúť nevyhnutnú súčinnosť týkajúcej sa integrácie automatov s informačným systémom Objednávateľa a informačnými systémami tretích osôb.
	3. Poskytovateľ udeľuje Objednávateľovi súhlas na používanie Aplikácie Backoffice v súlade s týmto článkom 10 Zmluvy. Objednávateľ je oprávnený Aplikáciu Backoffice voľne používať podľa vlastného uváženia, t. j. najmä Aplikáciu Backoffice rozmnožovať, spracúvať, modifikovať, upravovať, opravovať, zverejňovať, publikovať, a to sám alebo tiež prostredníctvom akýchkoľvek tretích osôb v akomkoľvek rozsahu. Poskytovateľ udeľuje týmto Objednávateľovi licenciu na Aplikáciu Backoffice v neobmedzenom vecnom rozsahu, v neobmedzenom územnom rozsahu a v časovom rozsahu na dobu trvania majetkových práv k Aplikácii Backoffice podľa § 32 Autorského zákona. Táto licencia je udelená ako nevýhradná.
	4. V prípade, ak Poskytovateľ pri poskytovaní Služby použije diela tretích osôb a/alebo ich časti, ku ktorým má autorské právo alebo akékoľvek iné právo duševného vlastníctva tretia osoba (ďalej len „**diela tretej osoby**“),Poskytovateľ vyhlasuje, že má právo uvedené diela tretej osoby alebo ich časti použiť. Poskytovateľ týmto udeľuje Objednávateľovi sublicenciu na diela tretej osoby podľa tohto bodu Zmluvy. Objednávateľ je oprávnený diela tretej osoby podľa tohto bodu Zmluvy voľne používať podľa vlastného uváženia, t. j. najmä rozmnožovať, spracúvať, modifikovať, upravovať, opravovať, zverejňovať, publikovať, a to sám alebo tiež prostredníctvom akýchkoľvek tretích osôb, v akomkoľvek rozsahu. Poskytovateľ udeľuje týmto Objednávateľovi sublicenciu na diela tretej osoby podľa tohto bodu Zmluvy v neobmedzenom vecnom rozsahu, v neobmedzenom územnom rozsahu a v časovom rozsahu na dobu trvania majetkových práv k dielu tretej osoby podľa § 32 Autorského zákona. Táto sublicencia je udelená ako nevýhradná. Poskytovateľ vyhlasuje, že má právo udeliť sublicenciu na diela tretej osoby v rozsahu, v akom ju udelil Objednávateľovi.
	5. V prípade, ak v súvislosti s touto Zmluvou bude Poskytovateľom vytvorená databáza podľa § 131 Autorského zákona, udeľuje Poskytovateľ, ako autor databázy, Objednávateľovi súhlas s použitím databázy podľa jeho vlastného uváženia v súlade s touto Zmluvou a v neobmedzenom rozsahu, najmä podľa § 133 ods. 3 Autorského zákona, t. j. najmä súhlas na vyhotovenie rozmnoženiny databázy, spracovanie databázy, verejné rozširovanie originálu databázy alebo jej rozmnoženiny prevodom vlastníckeho práva, nájmom alebo vypožičaním, technické predvedenie databázy a verejný prenos databázy. Poskytovateľ udeľuje týmto Objednávateľovi súhlas s použitím databázy v neobmedzenom vecnom rozsahu, v neobmedzenom územnom rozsahu a v časovom rozsahu na dobu trvania majetkových práv k databáze podľa § 32 Autorského zákona. Táto licencia je udelená ako výhradná.
	6. V prípade, ak Poskytovateľovi vznikne osobitné právo k databáze podľa § 135 ods. 1 Autorského zákona, Poskytovateľ, ako zhotoviteľ databázy, prevádza bezodplatne všetky svoje práva k databáze podľa § 135 od. 1 Autorského zákona na Objednávateľa, ktorý je týmto oprávnený na extrakciu alebo reutilizáciu celého obsahu databázy alebo jej kvalitatívne alebo kvantitatívne podstatnej časti.
	7. Poskytovateľ týmto súhlasí, že Objednávateľ je oprávnený udeliť akejkoľvek tretej osobe podľa vlastného uváženia sublicenciu na Aplikáciu Backoffice podľa tohto článku bod 10.3 Zmluvy a/alebo na diela tretej osoby podľa tohto článku bod 10.4 Zmluvy v rozsahu udelenej licencie/sublicencie podľa tohto článku. Objednávateľ je oprávnený tiež postúpiť udelenú licenciu podľa tohto článku bod 10.3 Zmluvy a/alebo sublicenciu podľa tohto článku bod 10.4 Zmluvy akejkoľvek tretej osobe podľa vlastného uváženia. Udelenie sublicencie ani postúpenie licencie nemusí byť v písomnej forme. Zmluvné strany sa zároveň dohodli, že v prípade postúpenia licencie, Objednávateľ nie je povinný informovať Poskytovateľa o osobe postupníka. Poskytovateľ týmto vyhlasuje, že takéto použitie Aplikácie Backoffice a/alebo diela tretej osoby nie je porušením povinnosti mlčanlivosti podľa Zmluvy.
	8. Zánik tejto Zmluvy nemá vplyv na trvanie licencií/sublicencií podľa tohto článku Zmluvy, pričom licencie/sublicencie podľa tohto článku Zmluvy nekončia zánikom Zmluvy a zostávajú platné a účinné.
	9. Poskytovateľ v celom rozsahu zodpovedá, ak používaním Aplikácie Backoffice a/alebo diela tretej osoby v súlade s touto Zmluvou Objednávateľom, porušuje Objednávateľ autorské práva tretích osôb. V prípade porušenia autorských práv tretích osôb je Poskytovateľ povinný uspokojiť nároky tretích osôb za Objednávateľa, a to vrátane nákladov spojených s právnou ochranou a obranou Objednávateľa.
	10. Objednávateľ je povinný oznámiť Poskytovateľovi uplatnenie nárokov, z akýchkoľvek práv duševného vlastníctva v súvislosti s touto Zmluvou, treťou osobou. Poskytovateľ je povinný do 5 (piatich) Pracovných dní poskytnúť Objednávateľovi všetku súčinnosť pri ochrane práv Objednávateľa.
	11. V prípade, ak bude Objednávateľovi na základe právoplatného rozhodnutia súdu alebo akéhokoľvek iného príslušného orgánu zabránené Aplikáciu Backoffice a/alebo dielo tretej osoby používať z dôvodu porušenia autorských práv tretích osôb, zaväzuje sa Poskytovateľ obstarať pre Objednávateľa oprávnenie Aplikáciu Backoffice a/alebo dielo tretej osoby ďalej používať, prípadne sa Poskytovateľ zaväzuje vykonať resp. zabezpečiť úpravu Aplikácie Backoffice a/alebo diela tretej osoby tak, aby Objednávateľ mohol Aplikáciu Backoffice a/alebo dielo tretej osoby používať a neporušoval pritom autorské práva tretích osôb, a to bezodkladne.
	12. Zmluvné strany sa dohodli, že k udeleniu licencie, sublicencie na diela tretej osoby a licencie na databázu podľa tohto článku Zmluvy dochádza momentom podľa článku 4 bod 4.4 Zmluvy.
	13. Zmluvné strany sa dohodli, že odmena za udelenie licencie na Aplikáciu Backoffice, sublicencie na diela tretej osoby a licencie na databázu podľa tohto článku Zmluvy je zhrnutá v Odmene.
78. **ZACHOVÁVANIE MLČANLIVOSTI**
79. Poskytovateľ sa zaväzuje zachovávať mlčanlivosť o údajoch Objednávateľa a ďalších skutočnostiach, ktoré sa v súvislosti s poskytovaním Služby podľa Zmluvy dozvie.
80. Povinnosti vyplývajúce z tohto článku bod 11.1 Zmluvy je Poskytovateľ povinný dodržiavať bez časového obmedzenia. V prípade porušenia tejto povinnosti má Objednávateľ nárok na náhradu vzniknutej škody od Poskytovateľa.
81. **TRVANIE A ZÁNIK ZMLUVY**
82. Zmluva sa uzatvára na dobu určitú, a to na **12 (dvanásť) mesiacov odo dňa účinnosti** Zmluvy alebo do vyčerpania finančného objemu podľa článku 2 bod 2.5 Zmluvy, podľa toho, ktorá skutočnosť nastane skôr. V prípade, že nedôjde k vyčerpaniu obchodovateľného finančného objemu podľa článku 2 bodu 2.5 Zmluvy počas 12 (dvanástich) mesiacov odo dňa účinnosti Zmluvy, môže byť Zmluva na návrh Objednávateľa predĺžená do vyčerpania obchodovateľného objemu. Zmluva bude predĺžená podľa predchádzajúcej vety uzatvorením písomného dodatku k Zmluve.
83. Zmluvné strany sa dohodli, že Zmluva môže byť ukončená aj skôr ako je uvedené v tomto článku v bode 12.1 Zmluvy, a to jednostranným odstúpením za podmienok dohodnutých v Zmluve, písomnou výpoveďou za podmienok dohodnutých v Zmluve alebo písomnou dohodou Zmluvných strán.
84. Zmluvné strany sa dohodli, že odstúpiť od Zmluvy a požadovať od povinnej Zmluvnej strany náhradu škody môžu pri podstatnom porušení zmluvného záväzku a v ostatných prípadoch uvedených v Zmluve alebo v Obchodnom zákonníku.
85. Za podstatné porušenie Zmluvy Objednávateľ považuje prípady, ak Poskytovateľ:
86. poskytuje Službu spôsobom, ktorý je v rozpore so Zmluvou alebo s príslušnými zákonmi, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
87. poruší povinnosť podľa článku 2 bod 2.3 Zmluvy a článku 4 bod 4.1 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
88. poruší svoje povinnosti uvedené článku 4 bod 4.2 až 4.14 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
89. pri poskytovaní Služby nepostupuje s odbornou starostlivosťou, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
90. opakovane nevybaví reklamáciu v lehote dohodnutej v článku 5 bod 5.2 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
91. poruší ktorúkoľvek z povinností týkajúcej sa Subdodávateľov alebo ich zmeny podľa Zákona o verejnom obstarávaní a/alebo podľa článku 8 Zmluvy;
92. sa niektoré z vyhlásení Poskytovateľa podľa článku 7 bodu 7.1 Zmluvy ukáže ako nepravdivé;
93. poruší svoje povinnosti uvedené v článku 10 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave; a
94. poruší svoje povinnosti uvedené v článku 11 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave.
95. Za podstatné porušenie Zmluvy Poskytovateľ považuje prípad, ak Objednávateľ neposkytne Poskytovateľovi súčinnosť podľa článku 2 bod 2.7 Zmluvy a podľa článku 4 bod 4.22 Zmluvy.
96. Výzvy uvedené v tomto článku Zmluvy musia byť písomné a doručené na príslušnú adresu uvedenú v záhlaví Zmluvy alebo oznámené podľa článku 9 bod 9.3 Zmluvy.
97. Objednávateľ má taktiež právo odstúpiť od Zmluvy ak Poskytovateľ/Subdodávateľ v čase uzavretia Zmluvy nebol zapísaný v Registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) Zákona o verejnom obstarávaní.
98. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
99. Odstúpením od Zmluvy Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa nedotýka nároku na náhradu škody vzniknutej porušením Zmluvy, zmluvných pokút a všetkých ďalších ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení Zmluvy. Za Služby poskytnuté v súlade so Zmluvou do okamihu odstúpenia Objednávateľa od Zmluvy má Poskytovateľ nárok na náhradu príslušnej časti Odplaty za poskytnutú Službu. Objednávateľ je oprávnený do záverečného vyúčtovania si započítať straty, škody a sankcie vzniknuté v dôsledku porušenia zmluvných povinností zo strany Poskytovateľa, prípadne do doby ich vysporiadania je oprávnený držať neuhradené platby.
100. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na náhradu škody vzniknutej porušením Zmluvy.
101. Zmluvu môže Objednávateľ vypovedať aj bez udania dôvodu zaslaním písomnej výpovede Poskytovateľovi na adresu jeho sídla uvedenú v záhlaví Zmluvy, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi. Objednávky doručené Poskytovateľovi pred dátumom odoslania výpovede Poskytovateľovi zostávajú platné a budú vysporiadané v zmysle ustanovení Zmluvy.
102. Zmluvné strany sa dohodli, že Zmluva zaniká aj na základe písomnej dohody Zmluvných strán.
103. **ZÁVEREČNÉ USTANOVENIA**
	1. Zmluva je účinná dňom nasledujúcim po dni jej zverejnenia podľa § 47a Občianskeho zákonníka.
	2. Práva a povinnosti Zmluvných strán neupravené v Zmluve sa spravujú príslušnými ustanoveniami Obchodného zákonníka.
	3. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy, bude rozhodnutý príslušným súdom v Slovenskej republike.
	4. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
	5. Zmluvu možno meniť jedine formou písomných, očíslovaných dodatkov, podpísaných Zmluvnými stranami.
	6. Zmluvné strany sa dohodli, v rozsahu v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.
	7. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
	8. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
	9. Pokiaľ by omeškanie so splnením zmluvnej povinnosti presiahlo dobu 3 (troch) mesiacov, sú Zmluvné strany oprávnené od Zmluvy odstúpiť.
	10. V prípade, ak sa niektoré z ustanovení Zmluvy stane neplatným alebo nevykonateľným, nemá takáto neplatnosť alebo nevykonateľnosť niektorého z ustanovení Zmluvy vplyv na platnosť a vykonateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevykonateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
	11. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
	12. Zmluva je vyhotovená v 5 (piatich) rovnopisoch, s tým, že všetky rovnopisy majú platnosť originálu. Objednávateľ dostane 3 (tri) jej rovnopisy a Poskytovateľ dostane 2 (dva) jej rovnopisy.

Príloha 1 Zmluvy – Špecifikácia predmetu zákazky

Príloha 2 Zmluvy – Ceny

Prílohe 3 Zmluvy – Zoznam Subdodávateľov

**PRÍLOHA 1**

**ŠPECIFIKÁCIA PREDMETU ZÁKAZKY**

 [doplniť]

**PRÍLOHA 2**

**CENY**

|  |  |  |  |  |  |  |
| --- | --- | --- | --- | --- | --- | --- |
| **P.č.** | **Kritérium** | **Počet**  | **MJ** | **Cena bez DPH za MJ** | **Celková cena bez DPH spolu za 1 mesiac** | **Celková cena bez DPH spolu za 12 mesiacov** |
| **1.** | **Poplatok za poskytnutie služby pre automaty v pôvodnom stave** |   |   |   |   |  |
|   | Servis predajného automatu na cestovné lístky | 220 | ks | [doplniť]€ | [doplniť]€ | **[doplniť]€** |
|   | Obsluha predajných automatov na cestovné lístky | 220 | ks | [doplniť]€ | [doplniť]€ | **[doplniť]€** |
|   | Zber a spracovanie dát o predajných automatoch na cestovné lístky | 220 | ks | [doplniť]€ | [doplniť]€ | **[doplniť]€** |
|   | Spolu  |   |   | **[doplniť]€** |   | **[doplniť]€** |
| **2.**  | **Poplatok za poskytnutie služby pre automaty po modernizácii** |   |   |   |   |  |
|   | Servis predajného automatu na cestovné lístky | 80 | ks | [doplniť]€ | [doplniť]€ | **[doplniť]€** |
|   | Obsluha predajných automatov na cestovné lístky | 80 | ks | [doplniť]€ | [doplniť]€ | **[doplniť]€** |
|   | Zber a spracovanie dát o predajných automatoch na cestovné lístky | 80 | ks | [doplniť]€ | [doplniť]€ | **[doplniť]€** |
|   | Spolu  |   |   | **[doplniť]€** |   | **[doplniť]€** |
| **3.**  | **Ostatné činnosti nad rámec uvedených činností v bode 1 a 2**  |   |   |   |   |  |
|   | Vonkajšie očistenie automatov | 20 | ks | [doplniť]€ | nevypĺňať | **[doplniť]€** |
|   | Inštalácia predajného automatu  | 20 | ks | [doplniť]€ | nevypĺňať | **[doplniť]€** |
|   | Deinštalácia predajného automatu  | 20 | ks | [doplniť]€ | nevypĺňať | **[doplniť]€** |
|   | Spolu  |   |   |   |   | **[doplniť]€** |
| **Spolu 1, 2, 3** | **[doplniť]€** |

**PRÍLOHA 3**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke v EUR bez DPH** | **Predmet subdodávky** | **Osoba oprávnená konať za Subdodávateľa (meno, priezvisko, trvalý pobyt, dátum narodenia)** |
| [doplniť] | [doplniť] | [doplniť] | [doplniť] | [doplniť] | [doplniť] |

PODPISY ZMLUVNÝCH STRÁN

1. V Bratislave, dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Milan Donoval

Funkcia: podpredseda predstavenstva

1. Meno: Mgr. Gabriela Dikošová

Funkcia: člen predstavenstva - CFO

1. V [doplniť], dňa \_\_\_\_\_\_\_\_\_\_\_\_\_\_

**[doplniť]**

1. Meno: [doplniť]

Funkcia: [doplniť]